Αριθ. C 189/4 Επίσημη Εφημερίδα των Ευρωπαϊκών Κοινοτήτων 28. 7. 86 
Γνωμοδότηση για την πρόταση απόφασης του Συμβουλίου για την τροποποίηση της 
απόφασης 77/795/ΕΟΚ περί καθιερώσεως κοινής διαδικασίας ανταλλαγής πληροφοριών 
για την ποιότητα των γλυκών επιφανειακών υδάτων της Ευρωπαϊκής Οικονομικής 
Κοινότητας 
(86/C 189/02) 
Το Συμβούλιο αποφάσισε στις 4 Δεκεμβρίου 1985, σύμφωνα με το άρθρο 198 της συνθήκης 
για την ίδρυση της Ευρωπαϊκής Οικονομικής Κοινότητας, να ζητήσει από την Οικονομική 
και Κοινωνική Επιτροπή να γνωμοδοτήσει για το παραπάνω αναφερόμενο σχέδιο. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 4 Μαρτίου 1986 
βάσει της εισηγητικής έκθεσης του κ. Zoli. 
Η Οικονομική και Κοινωνική Επιτροπή υιοθέτησε ομόφωνα κατά τη 236η σύνοδο 
ολομέλειας της (συνεδρίαση της 23ης Απριλίου 1986), την ακόλουθη γνωμοδότηση: 
1. Γενικές παρατηρήσεις 
1.1. Η ΟΚΕ θεωρεί ότι οι τροποποιήσεις που 
προτείνονται στο άρθρο 1 και αναφέρονται στο άρθρο 3 
της απόφασης 77/795/ΕΟΚ είναι ενδεδειγμένες για την 
απλοποίηση και βελτίωση των διαδικασιών που 
ισχύουν σήμερα. 
1.2. Η ΟΚΕ υπογραμμίζει, ιδιαίτερα, το γεγονός ότι 
στο εξής η έκθεση που η Επιτροπή διαβίβαζε μόνο στα 
κράτη μέλη θα αποτελεί αντίθετα αντικείμενο δημο­
σίευσης με τη φροντίδα της ίδιας της Επιτροπής και 
ελπίζει ότι η δημοσίευση αυτή θα έχει την πιο ευρεία 
διάδοση. 
1.3. Όσον αφορά την πρόταση τροποποίησης του 
άρθρου 4, η ΟΚΕ συμμερίζεται πλήρως τη γνώμη της 
Επιτροπής για την οργάνωση μιας εργασίας συσχετι­
σμού των μεθόδων αναφοράς, στην οποία θα συμμετά­
σχουν τα εργαστήρια που θα ορίσει το κάθε κράτος 
μέλος, με σκοπό να βελτιώσουν τη συγκρισιμότητα των αποτελεσμάτων που αναφέρονται στις αναλυόμενες 
παραμέτρους. 
1.4. Η ΟΚΕ θεωρεί, εξάλλου, ότι με την προοπτική 
αυτή είναι ενδεδειγμένο όχι μόνο να γίνει υποχρεωτική 
αυτή η εργασία συσχετισμού, αλλά και να προβλεφθεί 
μια περιοδική επανάληψη της. Προτείνει, λοιπόν, να 
διαγραφεί η έκφραση « αν είναι αναγκαίο » στο σημείο 1 
του άρθρου 4. 
1.5. Η ΟΚΕ υποδεικνύει, επιπλέον, στην Επιτροπή 
την επέκταση της διαδικασίας που προβλέπεται στο 
άρθρο 4 στις άλλες αποφάσεις ή και οδηγίες, σχετικά με 
τη διαχείριση των υδάτων, όταν αυτές προβλέπουν την 
εξέταση αναλυτικών παραμέτρων. 
1.6. Τέλος, η ΟΚΕ επιδοκιμάζει την πρόταση τροπο­
ποίησης του παραρτήματος II με την εισαγωγή μιας 
νέας παραμέτρου, σχετικά με τη βιολογική ποιότητα 
των υδάτων, και την προσθήκη του παραρτήματος III 
που συμπληρώνει το παράρτημα II της απόφασης 77/ 
795/ΕΟΚ με την εισαγωγή των μεθόδων μετρήσεων 
αναφοράς. 
Βρυξέλλες, 23 Απριλίου 1986. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση για την πρόταση οδηγίας του Συμβουλίου σχετικά με τη θέσπιση κοινών 
τεχνικών προδιαγραφών όσον αφορά την οικογένεια των προτύπων πακέτων (MAC) για 
τις άμεσες τηλεοπτικές μεταδόσεις μέσω δορυφόρου 
(86/C 189/03) 
Στις 12 Φεβρουαρίου 1986 το Συμβούλιο αποφάσισε, σύμφωνα με το άρθρο 100 της συνθήκης 
για την ίδρυση της Ευρωπαϊκής Οικονομικής Κοινότητας, να ζητήσει την γνωμοδότηση της 
Οικονομικής και Κοινωνικής Επιτροπής για το για το παραπάνω σχέδιο. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 2 Απριλίου 1986 
με βάση την εισηγητική έκθεση του κ. Broicher. 
Η ΟΚΕ υιοθέτησε ομόφωνα κατά τη 236η σύνοδο ολομέλειας της (συνεδρίαση της 23ης 
Απριλίου 1986) την ακόλουθη γνωμοδότηση: 
28. 7. 86 Επίσημη Εφημερίδα των Ευρωπαϊκών Κοινοτήτων Αριθ. C 189/5 
1. Η ΟΚΕ επικροτεί την πρόταση οδηγίας της 
Επιτροπής σχετικά με την οικογένεια προτύπων πακέ­
των MAC για την άμεση τηλεοπτική μετάδοση μέσω 
δορυφόρου. 
2. Τα συστήματα MAC θα συμβάλουν, κατά τη 
γνώμη της ΟΚΕ, αποφασιστικά στην ευρωπαϊκή 
συνεργασία και θα διευκολύνουν την καλύτερη αμοι­
βαία πληροφόρηση για πολιτιστικά θέματα και τα 
κοινωνικά και πολιτικά συστήματα στα ευρωπαϊκά 
κράτη. Επιπλέον, έχει σημασία για την οικονομική 
ανάπτυξη της Ευρώπης το γεγονός ότι με την νέα 
τεχνική εξέλιξη η κατασκευαστική βιομηχανία όχι 
μόνο θα ενισχυθεί, αλλά και ότι με τον τρόπο αυτό οι 
δυνατότητες της για διάθεση των προϊόντων της θα 
αυξηθούν. 
3. Τα συστήματα MAC χρησιμοποιούν τις νέες 
μεθόδους ηλεκτρονικής μετάδοσης σημάτων και, στην 
εφαρμογή, είναι σε σύγκριση με παλαιότερα χρησιμο­
ποιούμενα συστήματα πολύ φθηνότερα. Με τον τρόπο 
αυτό μπορεί να αναμεταδοθεί μεγαλύτερος αριθμός 
πληροφοριών από ό,τι με τις παραδοσιακές μεθόδους. 
Τα συστήματα MAC έχουν αναπτυχθεί ειδικά για 
δορυφόρους άμεσης λήψης και είναι κατάλληλα για τις 
ιδιαιτερότητες τους στη μετάδοση. Το μεγάλο πλεονέ­
κτημα των συστημάτων αυτών έγκειται στη βελτίωση 
της ποιότητας της εικόνας και — λόγω της εφαρμοζόμε­
νης ψηφιακής τεχνικής — στη βελτίωση του ήχου. 
Στην εικόνα δεν εμφανίζονται πια υπερτιθέμενα φωτει­
νά και χρωματικά σήματα. Διευκολύνει, επίσης, σε όχι 
πολύ μακρυνό μέλλον τη χρησιμοποίηση μεγαλύτερης 
οθόνης. Επιπρόσθετα, αυξάνει ο αριθμός των διαύλων 
ήχου και εξασφαλίζεται ποιότητα στερεοφωνικής 
λήψης. Έτσι είναι δυνατό — κάτι που είναι ιδιαίτερα σημαντικό για την ευρωπαϊκή συνεργασία και την 
καλύτερη αμοιβαία κατανόηση των ευρωπαϊκών λαών 
— να διατίθενται πολυφωνικοί δίαυλοι για τη μετάδοση 
ενός τηλεοπτικού προγράμματος σε πολλές γλώσσες. 
Αυτό έχει ιδιαίτερη σημασία για τους δορυφόρους 
άμεσης τηλεοπτικής μετάδοσης, οι ζώνες λήψης των 
οποίων δεν έχουν την ίδια κάλυψη με τα εθνικά σύνορα. 
4. Κατά τη γνώμη της ΟΚΕ παρουσιάζει μεγάλο 
ενδιαφέρον για την ευρωπαϊκή συνεργασία — εφόσον 
στη μέχρι τώρα τηλεοπτική μετάδοση υπάρχουν δύο 
συστήματα (PAL και SECAM) — ότι στο εξής θα 
ληφθεί ως βάση στην τεχνική λήψη μέσω δορυφόρου 
ένα ενιαίο σύστημα. 
5. Πλεονέκτημα παρουσιάζει, επίσης, η μελλοντικά 
δυνατή κατασκευή μικρότερων και συνεπώς φθηνότε­
ρων κεραιών για τη λήψη μέσω δορυφόρου. Όσον 
αφορά την τιμή θα μπορούν να πλησιάζουν συνεχώς 
περισσότερο τις παραδοσιακές κεραίες τηλεοπτικής 
λήψης. Έτσι βελτιώνονται σαφώς οι προοπτικές 
εξάπλωσης των δορυφορικών προγραμμάτων. Τα πλεο­
νεκτήματα της λύσης αυτής πρέπει να ευνοήσουν και τα 
κράτη μέλη με υψηλή πυκνότητα καλωδιακού δικτύου. 
6. Η ΟΚΕ εκφράζει την προσδοκία ότι οι θεατές στα 
κράτη μέλη θα μπορέσουν με τον καιρό να προσαρμο­
σθούν στις κοινές τεχνικές εξειδικεύσεις, αλλά ότι 
εντούτοις θα τους προσφερθούν και κατά τη μεταβατική 
φάση ικανοποιητικές προσωρινές λύσεις. 
7. Η ΟΚΕ αναμένει, περαιτέρω, ότι στην επιτροπή 
που συστάθηκε σύμφωνα με το άρθρο 3 της οδηγίας θα 
ληφθεί ανάλογα υπόψη η εμπειρία των ραδιοτηλεοπτι­
κών ιδρυμάτων και της κατασκευαστικής βιομηχανίας. 
Βρυξέλλες, 23 Απριλίου 1986 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση για την πρόταση οδηγίας του Συμβουλίου σχετικά με τη νομική προστασία 
των πρωτοτύπων τοπογραφιών προϊόντων ημιαγωγών 
(86/C 189/04) 
Το Συμβούλιο αποφάσισε στις 20 Ιανουαρίου 1986, σύμφωνα με το 100 άρθρο της συνθήκης 
για την ίδρυση της Ευρωπαϊκής Οικονομικής Κοινότητας, να ζητήσει από την Οικονομική 
και Κοινωνική Επιτροπή να γνωμοδοτήσει για την πρόταση οδηγίας του Συμβουλίου 
σχετικά με τη νομική προστασία των πρωτοτύπων τοπογραφιών προϊόντων ημιαγωγών. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 2 Απριλίου 1986 
με βάση την έκθεση του εισηγητή κ. Noordwal. 
Η ΟΚΕ κατά τη 236η σύνοδο ολομέλειας της στις 23 και 24 Απριλίου 1986 (συνεδρίαση της 
23ης Απριλίου 1986) υιοθέτησε ομόφωνα την εξής γνωμοδότηση: